Diari Oficial de la Generalitat Valenciana


Sumari del DOGV 3952, del 05-03-2001 (2001/1957)

RESOLUCIÓ de 27 de febrer de 2001, del director territorial de Cultura i Educació de Castelló, que determina el calendari ordinari i extraordinari d'admissió d'alumnes als centres docents no universitaris mantinguts amb fons públics per al curs 2001-2002.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3952

Data del DOGV
:   05-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1957


Data del document
:   27-02-2001

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * Castelló de la Plana
    * alumnat
    * calendari escolar
    * alumne
    * accés a l'educació

RESOLUCIÓ de 27 de febrer de 2001, del director territorial de Cultura i Educació de Castelló, que determina el calendari ordinari i extraordinari d'admissió d'alumnes als centres docents no universitaris mantinguts amb fons públics per al curs 2001-2002. [2001/M1957]
  
El Decret 27 /1998 de 10 de març del Govern Valencià (DOGV 26.03.1998), regula l'admissió de l'alumnat als centres docents no universitaris de la Comunitat Valenciana sostinguts amb fons públics. El procediment d'admissió d'alumnat als centres d'Educació Infantil, Educació Primària i Educació Secundària està regulat per l'Ordre de 3 d'abril de 1998 (DOGV 08.04.1998), modificada per l'Ordre de 5 de març de 1999 (DOGV 22.03.1999).
  
L'article 4 de l'Ordre de 3 d'abril de 1998 estableix que en el primer trimestre de l'any natural, el director territorial dictarà una resolució que determine el calendari ordinari i extraordinari d'admissió de l'alumnat als centres docents, sostinguts a partir de fons públics, del seu àmbit competencial.
  
Per això, en virtut de les facultats que aquesta direcció territorial té conferides, resol:
  
Primer
  
El calendari que es seguirà per al procés de confirmació de plaça i d'admissió de l'alumnat, serà el que escaiga a l'ensenyament que s'hi impartisca, d'acord amb l'annex que pertoque:
  
ANNEX I
  
Ensenyaments preobligatoris i obligatoris
  
A Adscripció i Confirmació de plaça en centres d'ESO.
  
B: Sol·licituds d'admissió en centres que impartisquen Educació Infantil/Educació Pre-escolar, Educació Primària i Educació Especial i Educació Secundària Obligatòria (1r, 2n, 3r i 4t ESO).
  
ANNEX II
  
Ensenyaments postobligatoris: per a les sol·licituds d'admissió d'alumnes en Curs d'Orientació Universitària, Formació Professional de Segon Grau, Batxillerat Logse i Formació Professional Específica de Grau Mitjà.
  
Segon
  
Tots els alumnes que, a fi de continuar l'escolaritat obligatòria, s'hagen d'incorporar el curs 2001/2002 a un centre d'Educació Secundària Obligatòria públic, hauran de sol·licitar necessàriament la confirmació de plaça segons el procediment i el calendari establìt a l'Annex I-A o sol·licitar-la en el procés d'admissió d'acord amb el calendari Annex I-B.
  
Tercer
  
Les activitats del procés d'admissió les coordinaran les comissions d'escolarització, que exerciran les funcions establides en l'article 13 del decret i les encomanades per l'article 6.3 de l'Ordre de 3 d'abril de 1998.
  
Els directors dels centres públics i privats exposaran, al tauler d'anuncis, les normes que regulen l'admissió d'alumnes als centres docents finançats amb fons públics, així com les vacants i les àrees d'influència.
  
Quart
  
La declaració de la renda anual de la unitat familiar per tal de justificar, si s'escau, aquest criteri, serà la base imposable corresponent a l'any 1999. Per la qual cosa els consells escolars dels centres hauran de considerar l'import del salari mínim interprofessional corresponent a aquest any que, d'acord amb el Reial Decret 2.817/1998 de 23.12.1998 (BOE 30.12.1998) és de 969.780 pessetes anuals.
  
Quint
  
Podran matricular-se en el primer curs d'Educació Primària només els alumnes que hagen complit o que compliran 6 anys abans del 31 de desembre de 2001 (nascuts l'any 1995).
  
Sisé
  
Sol·licituds
  
Les sol·licituds s'hauran d'ajustar al model oficial, que serà facilitat gratuïtament pel centre docent, oficina de districte o ajuntament segons establisca el Consell Escolar Municipal, on el pare, mare o tutor sol·licite la confirmació de la plaça o l'admissió del alumne a un centre.
  
Cal advertir que d'acord amb l'article 14 de l'Ordre de 3 d'abril de 1998 sols es pot presentar una única sol·licitud d'admissió o confirmació. En cas que el sol·licitant presente més d'una instància (admissió més admissió o confirmació més admissió), no se'n tindrà en compte cap i es procedirà a l'escolarització de l'alumne al centre en què, una vegada finalitzat el procés d'admissió, queden llocs vacants.
  
Seté
  
Els alumnes admesos en el procés d'admissió formalitzaran la matrícula en les dates establertes en aquesta resolució. Es consideraran vacants les places assignades a aquells alumnes admesos que no hagen formalitzat la matrícula dins del termini i s'entendrà que aquests alumnes renuncien al lloc escolar (art. 23 del Decret 27/1998).
  
En aquest cas, les places vacants s'assignaran seguint l'ordre de preferència dels alumnes que figuren a la llista de no admesos, considerada com llista d'espera del procés d'admissió. Si no hi hagués alumnes pendents d'admissió, es consideraran llocs escolars vacants, i s'oferiran segons corresponga.
  
Vuité
  
Als centres on s'impartisquen ensenyaments postobligatoris els alumnes que per a aquests ensenyaments no hagen de canviar de centre i hagen aprovat totes les assignatures en l'avaluació final de juny, hauran de formalitzar la matrícula en el període de matriculació de juny. Igualment, els alumnes que no hagen de canviar de centre i en l'avaluació de juny no hagen superat una o dues assignatures i, per tant, queden pendents per a la realització de les proves de setembre, hauran de formalitzar la matrícula del curs següent en el període de matriculació de juny.
  
Nové
  
Els alumnes hauran d'aportar per a matricular-se la documentació que es requereix a l'article 35 de l'Ordre de 3 d'abril de 1998.
  
A més, els alumnes que superen l'Educació Secundària Obligatòria i vulguen matricular-se en 1r. de Batxillerat Logse, en qualsevol de les seues modalitats, o a qualsevol dels cicles de grau mitjà de la Formació Professional Específica, hauran de presentar junt amb la documentació que acompanya a la sol·licitud d'admissió, d'acord amb el calendari de l'Annex II, el Llibre d'Ensenyament Bàsic diligenciat i tancat pel centre on han finalitzat aquests ensenyaments o una certificació del mateix centre.
  
Deu
  
Els alumnes que accedisquen a tercer curs d'ESO presentaran en el moment de la matriculació el Número de la Seguretat Social (NUSS) d'acord amb el que estableix el Reial Decret 84/1996, de 26 de gener, pel qual s'aprova el Reglament General sobre inscripció d'empreses i afiliació, altes, baixes i variacions de dades de treballadors en la Seguretat Social (BOE 27.02.1996).
  
Onze
  
Tots els centres hauran de remetre finalitzats els processos de matriculació dels alumnes admesos els Annexes V, VI, VII, VIII, IX, de l'ordre, segons pertoque, a la Inspecció Educativa i a la Comissió d'Escolarització
  
Dotze
  
El alumnes matriculats en ESO durant el curs 2000-2001 en un IES i que hagen de seguir en el curs 2001-2002 estudis d'aquesta etapa en el mateix centre no necessiten participar en cap d'aquests processos de confirmació i d'admissió.
  
Disposició transitòria primera
  
Quan els terminis establits en aquesta resolució per a alguna de les activitats ordenades coincidisquen amb festes locals, queden autoritzats els consells escolars municipals o de centre per a introduir les variacions pertinents sempre que no afecten a les dates de principi i final del procés.
  
Disposició final
  
Aquesta resolució serà tramesa a la direcció dels centres afectats i als presidents dels consells escolars municipals.
  
Castelló de la Plana, 27 de febrer de 2001.- El director territorial de Cultura i Educació: Francisco Baila Herrera.
  
ANNEX I-A
  
Calendari per a l'adscripció i confirmació de plaça en centres de Secundària
  
1. Fins al 8 de març.
  
Propostes de modificació de les àrees d'influència.
  
Constitució de les comissions municipals d'escolarització
  
2. Fins al 16 de març
  
Publicació de les vacants existents en cada IES.
  
Publicació de les àrees de influència.
  
Publicació de les adscripcions dels centres d'Infantil-Primària als IES.
  
3. Des del 26 fins al 30 de març.
  
Presentació de la sol·licitud de confirmació de plaça per a un centre de Secundària al centre de Primària, en el qual està matriculat l'alumne, adjuntant la documentació que s'especifica als apartats 15-24 de l'Ordre de 3 d'abril de 1998.
  
En aquest cas, quan un alumne, dels que sol·liciten confirmació de plaça, siga un alumne integrat amb necessitats educatives especials, el centre d'Educació Infantil-Primària adjuntarà a la sol·licitud, la resolució del dictamen d'escolarització o certificació del centre sobre les necessitats educatives de l'alumne.
  
4. El 2 d'abril.
  
Tramesa de les documentació presentada des del centre de Primària a l'IES de primera opció sol·licitat per l'alumne.
  
5. Fins al 4 d'abril.
  
Assignació de places als centres de 1ª opció.
  
6. Fins al 6 d'abril.
  
Tramesa de les vacants sobrants i de les sol·licituds sense plaça en la 1ª. opció a:
  
- L'inspector col·laborador dels centres públics.
  
- El coordinador dels centres privats.
  
Aquests convocaran els directors o titulars de centres amb llocs disponibles per a assignar als sol·licitants plaça elegida en 2ª o 3ª opció, després de la corresponent baremació, si pertoca, del Consell Escolar de cada centre.
  
7. El 10 de abril.
  
Publicació a cada centre de les llistes provisionals de llocs assignats pel procés d'adscripció.
  
8. Fins al 12 d'abril inclòs
  
Presentació de reclamacions a la llista provisional.
  
9. El 26 de abril.
  
Publicació de llistes definitives del procés d'adscripció.
  
10. Fins el 4 de maig
  
Presentació de reclamacions a les llistes definitives davant la Comissió Municipal d'Escolarització.
  
ANNEX I-B
  
Calendari d'admissió i matrícula d'alumnes als centres d'ensenyaments preobligatoris i obligatòris
  
El calendari que caldrà seguir en el procés ordinari d'admissió d'alumnes d'Infantil, Primària i Secundària de tots els centres mantinguts amb fons públics serà el següent:
  
1. Fins al 4 de maig.
  
a) Presentació en el centre en el qual està matriculat l'alumne de la sol·licitud de canvi de modalitat lingüística.
  
b) Publicació de les àrees d'influència.
  
c) Publicitat dels centres receptors.
  
2. Fins al 7 de maig.
  
Publicitat de les vacants existents en cada centre després d'haver estudiat el centre corresponent les repercussions de l'aplicació de l'apartat a), l'alumnat escolaritzat per raons de transport escolar i altre alumnat escolaritzat en funció dels dictàmens previs d'escolarització segons estableix l'article 6.k) de l'Ordre de 3 d'abril de 1998.
  
3. Del 8 de maig al 15 de maig.
  
Presentació de la sol·licitud d'admissió i dels documents acreditatius de les circumstàncies a que es refereixen els articles 14, 15, 16, 17, 19, 20, 21, 22, 23, 24, 25, 26 de l'Ordre de 3 d'abril de 1998 (DOGV 08.04.1998).
  
4. Fins al 21 de maig.
  
Assignació de places per part dels centres de 1ª opció.
  
5. Fins al 29 de maig.
  
Assignació de places als centres de 2ª i 3ª opció.
  
6. El 7 de juny.
  
Publicació de les llistes provisionals d'alumnes admesos i no admesos d'acord amb els annexos X i XI.
  
7. Del 7 al 11 de juny.
  
Presentació de les reclamacions a les llistes provisionals davant el Consell Escolar del centre
  
8. El 12 de juny.
  
Publicitat de les llistes definitives d'alumnes admesos i no admesos d'acord amb els annexes XII i XIII
  
9. Del 12 al 15 de juny
  
Presentació de reclamacions contra les llistes definitives davant la Comissió Municipal d'Escolarització, quan procedisquen de centres públics, o davant aquesta direcció territorial quan procedisquen de centres concertats..
  
10. Del 13 fins al 19de juny.
  
Matriculació dels alumnes en els centres de Primària on han estat admesos.
  
11. El 22 de juny
  
Remissió per part dels centres de Primària als IES on han estat admesos els alumnes, que van sol·licitar plaça en el procés de confirmació de la Documentació establerta per a la mobilitat dels alumnes (Llibre d'Escolaritat, i els informes d'avaluació individualitzats).
  
12. Del 21 al 27 de juny
  
Matriculació dels alumnes admesos als IES.
  
Presentant l'Annex VI de la Resolució de 28 de juliol de 1993, de la Direcció General de Centres Docents per constatar la baixa i la situació acadèmica de l'alumne admès, a l'IES on han estat admès l'alumne en el procés ordinari d'admissió.
  
13.El 2 de juliol
  
Acte públic, al centre de 1ª opció, d'adjudicació de vacants de les llistes d'espera (no admesos) sempre que aquests alumnes s'hagen matriculat al centre assignat, en segona , tercera opció o en plaça assignada per la Comissió Municipal d'Escolarització.
  
ANNEX II
  
Calendari d'admissió i matrícula d'alumnes als centres d'ensenyaments postobligatoris
  
El calendari que caldrà seguir en el procés d'admissió ordinària per als alumnes d'ensenyaments postobligatoris: Batxillerat Logse, COU, Formació Professional II, cicles formatius de grau mitjà i ensenyaments especialitzats serà:
  
Calendari ordinari
  
1. Fins al 19 de juny.
  
Publicació de vacants d'aquests ensenyaments.
  
Publicació de centres receptors.
  
Publicació d'àrees d'influència
  
2. Del 20 fins al 22 de juny.
  
Presentació de la sol·licitud d'admissió i dels documents acreditatius de les circumstàncies a què es refereixen els articles 14-26 de l'Ordre de 3 d' abril de 1998. Així com l'acreditació de la situació acadèmica de l'alumne presentant el Llibre d'Escolaritat d'Ensenyament Bàsic, correctament diligenciat, per tal de demostrar que reuneix els requisits acadèmics necessaris per accedir als ensenyaments sol·licitats o certificat de superació de les proves d'obtenció del títol de FP-I o Prova d'accés al CFGM.
  
3. El 25 de juny.
  
Assignació de places als centres de 1ª opció.
  
4. El 27 de juny.
  
Assignació de places als centres de 2ª opció.
  
5. El 2 de juliol
  
Formalització de la d'assignació de places als centres de 3ª opció.
  
6.El 3 de juliol
  
Publicació de les llistes provisionals d'admesos i no admesos d'acord amb els annexos X i XI
  
7. Fins al 6 de juliol.
  
Presentació al centre de les reclamacions a la llista provisional.
  
8. El 9 de juliol.
  
Publicació de les llistes definitives del procés d'admissió d'acord amb els annexes XII i XIII
  
10. Fins al 12 de juliol.
  
Presentació de les reclamacions a la llista definitiva davant la Comissió d'Escolarització o a la direcció territorial, segons corresponga,
  
11. Fins al 17 de juliol.
  
Resolució de reclamacions a la llista definitiva del procés d'admissió.
  
12. Del 10 fins al 13 de juliol.
  
Els centres matricularan els alumnes d'aquests ensenyaments
  
Calendari extraordinari
  
El procés extraordinari d'admissió exclusiu per als centres en els quals s'imparteixen ensenyaments que comporten proves extraordinàries de setembre serà el següent:
  
1. Fins al 10 de setembre.
  
Presentació de sol·licituds. Acreditació de la situació acadèmica de l'alumne presentant el Llibre d'Escolaritat d'Ensenyament Bàsic correctament diligenciat al centre, on va presentar la sol·licitud d'admissió, per tal de demostrar que reuneix els requisits acadèmics necessaris per accedir als ensenyaments sol·licitats.
  
3. Fins al 14 de setembre.
  
Publicació de les llistes provisionals d'alumnes admesos i no admesos.
  
4. Fins al 19 de setembre.
  
Presentació al centre de les reclamacions a la llista provisional.
  
5. Fins al 20 de setembre.
  
Publicació de les llistes definitives dels alumnes admesos i no admesos.
  
6. Fins al 25 de setembre.
  
Presentació davant el director territorial de les reclamacions a la llista definitiva.
  
7. Fins el 25 de setembre
  
Formalització de matrícula.